“ครม.” ไฟเขียว ต่อ พ.ร.ก.ฉุกเฉิน อีก 1 เดือน ถึง 30 ก.ย.
ที่ประชุม “ครม.” สัญจร จ.ระยอง มีมติเห็นชอบต่อ พ.ร.ก.ฉุกเฉิน ออกไปอีก 1 เดือน จากที่จะสิ้นสุดในวันที่ 31 ส.ค. เป็นวันที่ 30 ก.ย.63
ที่ประชุม “ครม.” สัญจร จ.ระยอง มีมติเห็นชอบต่อ พ.ร.ก.ฉุกเฉิน ออกไปอีก 1 เดือน จากที่จะสิ้นสุดในวันที่ 31 ส.ค. เป็นวันที่ 30 ก.ย.63
25 ส.ค. 2563

นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรีอย่างเป็นทางการนอกสถานที่ (ครม.สัญจร) กลุ่มจังหวัดภาคตะวันออก 1 (ชลบุรี ฉะเชิงเทรา และระยอง) วันนี้ (25 ส.ค.63) มีมติเห็นชอบ ต่อระยะเวลาการประกาศบังคับใช้พระราชกำหนด (พ.ร.ก.) การบริหารสถานการณ์ฉุกเฉิน พ.ศ.2548 ซึ่งจะสิ้นสุดการใช้บังคับในวันที่ 31 สิงหาคม 2563 ออกไปอีก 1 เดือน หรือ ประกาศบังคับใช้ต่อไปตั้งแต่วันที่ 1 กันยายน 2563 ถึงวันที่ 30 กันยายน 2563